recursal/SuperWikiNEXT-32B huggingface dataset:
| *Brachiosaurus*Rango fósil: Xurásico |
| --- |
| Imaxe reconstruída
Esqueleto de BrachiosaurusEsqueleto de *Brachiosaurus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Orde: | Saurischia |
| Familia: | †Brachiosauridae |
| Xénero: | *†Brachiosaurus* |
| Especie: | *†**†B. altithorax*** |

 |

O **brachiosaurus** (nome latino que significa literalmente *réptil-brazo*) foi unha especie de dinosauro que viviu no nordeste do continente africano e en Norteamérica hai uns 152 a 145 millóns de anos.

Características
---------------

Brachiosaurus no Museo de Historia Natural de Londres.
As dimensións deste saurópodo eran considerables: medía, de cabeza a cola, 23 metros, e de 12 metros de altitude. Toda esta masa adoitaba ser nutrida por brotes e follas de árbores nada espléndidos: normalmente coníferas. Por iso, necesitaba inxerir grandes cantidades de alimentos para obter suficiente enerxía e nutrientes: ata unha tonelada e media ao día. Para un animal sociable coma este, que vivía en mandas, era moi difícil atopar suficientes vexetais que puideran manter a todo o grupo, polo que se cre que se desprazaban enormes distancias na procura de bosques unha vez que esgotaban un.

O pescozo do brachiosaurus era moi alongado, duns 10 metros de lonxitude, e posuía un total de 12 vértebras, cada unha dun tamaño duns 88'5 centímetros. Esta lonxitude servíalle para poder chegar ás follas máis altas das árbores, que cortaba con gran facilidade grazas a uns dentes afiados e con forma de pa.

Os órganos deste dinosauro debían ser de tan grandes magnitudes coma el para poder mantelo. O seu corazón tiña que ser especialmente potente, para poder achegar o sangue até a súa cabeza.

Son curiosas as extremidades deste saurópodo, diferentes ás da maioría dos saurópodos e do resto dos dinosauros, pois as patas dianteiras eran máis longas que as traseiras, mentres que estas eran máis pesadas, o cal lle servía para apoiarse cando intentaba chegar ás copas de árbores que incluso un dinosauro tan alto coma el non chegara en posición normal, isto é, sen apoiar todas as patas.

As magnitudes do brachiosaurus permitíanlle non ter medo de ningún carnívoro. Desta especie, quizais só debían andar con coidado as crías, pois mentres eran pequenas estaban a mercé dos depredadores.

Antigamente críase que estes dinosauros vivían en lugares inundados pola auga (no mar e en lagos), baseándose en xustificar a súa altitude co fin de respirar tendo o resto do corpo afundido na auga. Esta teoría tamén se apoiaba en que os orificios nasais do saurópodo estaban nunha especie de crista que tiña no final da cabeza, que lle serviría para o mesmo que o anteriormente descrito. Mais, hoxe en día descártase esta teoría, e pénsase que vivía en terra firme.

|  |  |
| --- | --- |
| Control de autoridades | 
* Wd: Q14397
* BRE: 1882675
* EBID: ID
* GEC: 0250687
* MAG: 2776596720

 |

|  |  |
| --- | --- |
| Identificadores taxonómicos | 
* EOL: 4531362
* Fossilworks: 38677
* GBIF: 4822846
* iNaturalist: 542623
* IRMNG: 1202244

 |
Agricultura urbana en Chicago
Agricultura urbana en Ámsterdam
A **agricultura urbana** é a práctica dun tipo de agricultura con cultivos (horticultura, forestación), dentro ou nos arredores da área urbana. A terra empregada pode ser privada, pública ou residencial, balcóns, paredes ou teitos de edificios, rúas públicas ou marxes e antigos soutos deforestados dos ríos.

A agricultura urbana realízase para actividades de produción de alimentos. Contribúe á soberanía alimentaria e a alimentos seguros de dous xeitos: fai medrar a cantidade de alimentos dispoñibles para os habitantes de cidades, e por outra banda achega verduras e froitas frescas para os consumidores urbanos.

Debido a que promove o aforro de enerxía, a produción local de alimentos, a agricultura urbana e periurbana son actividades de sostibilidade. Tamén supón outro tipo de problemas e conflitos sociais, derivados por da utilización de terreos privados abandonados para o aproveitamento de "hortas familiares" clandestinas. Estas actuacións incontroladas poden supoñer problemas derivados da mala calidade das augas utilizadas para o rego, a miúdo augas residuais. Require ademais dun tipo de xestión que vai máis aló dos agronómico ou sociais, pois pasa a ser un aspecto da ordenación urbanística.

Véxase tamén
------------

### Ligazóns externas

* Como facer unha horta urbana
* A.Baigorri e M.Gaviria: Agricultura Periurbana, COPLACO, Madrid, 1986.

|  |  |
| --- | --- |
| Control de autoridades | 
* Wd: Q1194826
* BNE: XX533698
* BNF: 11966794n
* GEC: 0269211
* GND: 4653294-8
* JSTOR: urban-agriculture
* LCCN: sh85141304
* MAG: 503900551
* SUDOC: 027675807

 |
Exercicio de aeróbic.
O **aeróbic** é unha modalidade ximnástica con acompañamento musical que consiste nunha serie de exercicios que facilitan a osixenación dos pulmóns e o funcionamento do sistema cardiovascular, logo do libro *Aerobics* do oficial das forzas aéreas Kenneth H. Cooper(1968) o aeróbic fíxose popular entre as mulleres, e máis aínda despois da publicación dun vídeo de exercicios producido por Jane Fonda, que se converteu nun dos máis vendidos da historia. Existe tamén unha modalidade de competición denominada oficialmente ximnasia aeróbica.

Notas
-----

1. ↑  María Martín *Aerobic y fitness: fundamentos y principios básicos*. Lib Deportivas Esteban Sanz, 2000, páxina 21
2. ↑  "A ximnasia aeróbica na web da Federación Internacional de Ximnasia". Arquivado dende o orixinal o 23 de marzo de 2009. Consultado o 06 de outubro de 2009.

|  |  |
| --- | --- |
|  | Commons ten máis contidos multimedia sobre:  ***Aeróbic*** |

|  |  |
| --- | --- |
| Control de autoridades | 
* Wd: Q215641
* BRE: 1843628
* EBID: ID
* GEC: 0156035
* GND: 4141508-5
* LCCN: sh90004442
* NDL: 01189135
* PSH: 9960

 |
Contaminación por aerosol na India setentrional e Bangladesh.
En enxeñería ambiental, denomínase **aerosol** a un coloide de partículas sólidas ou líquidas suspendidas nun gas. O termo aerosol refírese tanto ás partículas como ao gas no que as partículas están suspendidas. O tamaño das partículas pode ser desde 0,002 µm a máis de 100 µm, isto é, desde unhas poucas moléculas ata o tamaño no que ditas partículas non poden permanecer suspendidas no gas polo menos durante unhas horas.)

Usos e características
----------------------

Ás veces, os aerosois son empregados como drogas para a súa inhalación. O termo "inhalantes" se utiliza para describir unha variedade de substancias cuxa característica común é que rara vez, ou nunca, son empregadas por outra ruta que non sexa pola de inhalación e o seu consumo ten a intención de provocar algún efecto no organismo do consumidor.

Os aerosois son difusores que conteñen propulsores e disolventes. Estes inclúen as pinturas pulverizadas, atomizadores para desodorizantes e fixadores de pelo, difusores de aceite vexetal para cociñar e difusores para protexer tecidos.

Notas
-----

1. ↑  Definicións no *Dicionario da Real Academia Galega* e no Portal das Palabras para *aerosol*.
2. ↑  Manuel Santiago Aladro (2012). "ESTUDIO DE LA FORMACIÓN DE AEROSOLES ORGÁNICOS SECUNDARIOS EN UN MODELO FOTOQUÍMICO MEDIANTE EXPERIMENTOS EN UNA CÁMARA DE SIMULACIÓN ATMOSFÉRICA" (PDF) (en castelán). Arquivado dende o orixinal (PDF) o 21 de decembro de 2016. Consultado o 28 de xuño do 2020.

|  |  |
| --- | --- |
| Control de autoridades | 
* Wd: Q104541
* AAT: 300014612
* BNCF: 1042
* BNE: XX532201
* BNF: 11953075h
* BRE: 1843792
* EBID: ID
* FAST: 798589
* GEC: 0075268
* GND: 4000595-1
* JSTOR: aerosols
* LCCN: sh85001419
* MAG: 2779345167
* NDL: 00561761
* NKC: ph118273
* PSH: 5633

 |

|  |  |
| --- | --- |
| Identificadores | 
* MeSH: D000336
* MeSH: D20.280.055
* UMLS: C1112870

 |

---

|  |  |
| --- | --- |
| Este artigo tan só é un bosquexo |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
***Brisingr*** é o terceiro libro do *Inheritance Cycle* de Christopher Paolini e a secuela de *Eldest*. Foi lanzado o 20 de setembro de 2008. Orixinalmente, Paolini tiña pensado presentar o *Inheritance Cycle* en tres libros, pero durante a creación do terceiro decidiu que a serie era demasiado complexa para comprimila toda nun libro. A versión de luxo de *Brisingr*, na que se inclúen escenas eliminadas e curiosidades, foi estreada o 13 de outubro de 2009.

*Brisingr* céntrase na historia de Eragon e a súa dragona Saphira a medida que continúan a súa viaxe para derrocar ó gobernante corrupto do Imperio, Galbatorix. Eragon é un dos derradeiros *Xinetes de Dragón*, un grupo que gobernou o mundo ficticio de Alagaësia, que é o lugar onde ocorren tódolos feitos. *Brisingr* comeza no punto inmediatamente despois no que conclúe a anterior, *Eldest*.

Notas
-----

Véxase tamén
------------

### Ligazóns externas

* Web oficial *(en inglés)*
* Wiki de Inheritance *(en inglés)*

|  |  |
| --- | --- |
| Control de autoridades | 
* Wd: Q718289
* ISBN: 978-0-7393-6804-6
* ISFDB: 870706
* MusicBrainz: ID
* OCLC: 182526089

 |
**Alejo Pablo Mora García**, nado en Santander cara a 1900 e finado en Xabariz (Cabanas) o 5 de xaneiro de 1948, foi un militar e axente infiltrado español.

Traxectoria
-----------

Foi tenente do Exército da República. Foi detido en setembro de 1937, procesado e condenado a reclusión perpetua. Saíu en liberdade condicional en febreiro de 1943, un mes antes da aprobación da conmutación da pena pola de 14 anos. A cambio de ser indultado púxose ao servizo da Garda civil, que o empregou para infiltarse na guerrilla antifranquista galega. Instalouse en Vigo colaborando na caída de catro guerrilleiros en maio de 1947. En outubro de 1947 presentouse ante Manuel Vázquez Rodríguez, obreiro dos estaleiros de ASTANO, que fora cabo na unidade que mandaba Mora, confiándolle que o estaba buscando a policía e que se quería unir á guerrilla. Como tapadeira, a Garda Civil fixo publicar unha requisitoria do Xulgado Militar de Santander no xornal *La Voz de Galicia* do 14 de outubro na que se afirmaba "Por sospechar pueda el interesado encontrarse en esta región". 
Logo dunha entrevista co dirixente guerrilleiro Juan Pérez Dopico foi aceptado como membro do Destacamento Arturo Cortizas. Aínda que os compañeiros non tardaron en decatarse do dobre xogo de Mora, tivo tempo para informar á Garda Civil de puntos de apoio e informes dos guerrilleiros da Coruña e de obreiros de Astano. Foi executado por José Antonio Castro López na Cortiña de Ruibal de Xabariz o 5 de xaneiro de 1948. Unha muller que ía ao monte comunicou o achado á Garda Civil, e cando foron levantar o cadáver, o corpo estaba semienvolto nunha gabardina e tiña dous tiros na cabeza. Foi identificado e soterrado inicialmente no cemiterio da Capela. 

A causa 43/1948, aberta pola súa morte, pechouse o 22 de maio coa entrega á familia dos restos de quen se cualificaba como «colaborador de las Fuerzas de la Guardia Civil de esta Comandancia». Grazas ás súas informacións foron detidos 28 enlaces da guerrilla que foron xulgados na Coruña na causa 40/1948 o 21 de outubro de 1948.

Notas
-----

1. ↑  *La Voz de Galicia*, 14-10-1947, p. 2.
2. ↑  *El Correo Gallego*, 22-10-1948, p. 3.

Véxase tamén
------------

### Bibliografía

* Heine, Hartmut (1982). *A guerrilla antifranquista en Galicia*. Vigo: Xerais. pp. 187–188. ISBN 84-7507-011-6.
* Rodríguez Gutiérrez, Alejandro (2013). "La represión contra la lucha armada en Galicia. Los infiltrados en la IV Agrupación del Ejército Guerrillero de Galicia". *Memòria antifranquista del Baix Llobregat* (13): 60–66.
* Vázquez Arias, Juan Carlos (2017). "Fuxidos de Soaserra y Regoela (Cabanas)" (PDF). *Cátedra. Revista eumesa de estudios* (24): 7–47. Arquivado dende o orixinal (PDF) o 12 de setembro de 2019. Consultado o 20 de xullo de 2020.
O **Bristol Blenheim** foi un bombardeiro lixeiro británico deseñado e construído por Bristol Aeroplane Company e usado durante a segunda guerra mundial. Foi o primeiro avión británico cunha construción totalmente metálica e usouse moito durante os dous primeiros anos do conflito. Posteriormente sería usado como caza pesado e nocturno, e como adestrador. Unha versión de construción canadense, bautizado como Bolingbroke, foi usado como avión antisubmarino e de adestramento.

O Blenheim Mk I eclipsou á meirande parte dos cazas biplanos de finais dos anos 30 pero tivo poucoas posibilidades contra o Messerschmitt Bf 109 alemán durante as operacións diúrnas, aínda que tivo éxito como caza nocturno. A variante Mark IV tamén tivo moi pouco éxito, sufrindo grandes perdas nas primeiras etapas da guerra.

Especificacións
---------------

* **Tipo**: caza de longo alcance Bristol Blenheim Mk IVF
* **Envergadura**: 17,17 m.
* **Lonxitude**: 12,98 m.
* **Planta motriz**: dous motores radiais Bristol Mercury XV.
* **Armamento**: seis metralladoras de 7,7 mm.
* **Peso máximo de engalaxe**: 6.580 kg.
* **Velocidade máxima**: 260 millas/h a 12.000 pés.
* **Alcance operacional**: 1.460 millas.

|  |  |
| --- | --- |
| Control de autoridades | 
* Wd: Q330417
* EBID: ID
* GND: 4572283-3
* LCCN: sh85014837
* NKC: ph369353

 |
**Bebop** é unha onomatopea supostamente inventada por Dizzy Gillespie (na forma rebop) para referirse á síncope característica deste estilo, evolución do Jazz durante a segunda guerra mundial, cara a unha maior complexidade rítmica, harmónica e estrutural e unha interpretación máis libre e agresiva.

Características
---------------

Musicalmente, o bop era unha evolución do swing e unha reacción contra o carácter comercial e previsíbel que estaba adquirindo. Os músicos cansos de estar toda a noite tocando arranxos tediosos cando acababan os seus traballos reuníanse en locais de Harlem, principalmente o Minton's Playhouse e improvisaban até o abrir do día. Entre os que se reunían estaban: Charlie Christian, Lester Young, Kenny Clarke aos que se uniron os dióscuros do bebop: Charlie Parker e Dizzy Gillespie. Os músicos mozos incluían harmonías audaces e duplicaban os ritmos (tocar en 8/4 cando o tema está en 4/4), en parte por diversión, pero tamén para desanimar aos músicos da vella escola ou pouco dotados. Por causa da folga de gravacións do sindicato de músicos de 1942 a 1944, os seus comezos non están documentados e até 1945 non se grava o primeiro disco de bebop. Nun comezo o estilo foi fortemente contestado polos músicos maiores e os afeccionados, pero o Jazz é unha música de músicos e entre eles axiña prendeu; e pese ás enormes dificultades técnicas que comportaba, para 1949 todo era bebop. Durante os anos cincuenta producironse dúas reacción a este estilo: o Hardbop estilo máis simple e enraizado no gospel, e o Cool jazz máis desapaixonado e con arranxos máis complexos.

Evolucións do Bebop
-------------------

* Hard bop
* Cool
* Post-bop

Outros músicos deste estilo
---------------------------

* Bud Powell
* Thelonious Monk
* Max Roach
* Miles Davis

* Portal:Jazz

|  |  |
| --- | --- |
| Control de autoridades | 
* Wd: Q105513
* BNE: XX549365
* EBID: ID
* JSTOR: bebop

 |
Para o concello cacereño véxase: Abadía, Cáceres.
Abadía cisterciense de Senanque
Abadía Westminster, Londres (Inglaterra)
Unha **abadía** (do latín tardío *abbatia*, derivado do arameo *abba*, "pai") é un mosteiro ou convento cristián, baixo o goberno dun abade ou abadesa, independente da xurisdición ordinaria dos bispos, que serve de pai ou nai espiritual da comunidade. Un priorado só se diferenza dunha abadía en que o superior leva o título de prior ou prioresa: os priorados foron en orixe dependencias das grandes abadías, pero hoxe a distinción entre abadías e priorados perdeuse.

Véxase tamén
------------

### Outros artigos

* Mosteiro
* Abadía territorial
* A Abadía

### Ligazóns externas

|  |  |
| --- | --- |
|  | Vexa a entrada do Galizionario acerca de  ***abadía*** |

---

|  |  |
| --- | --- |
|  |  *Este artigo sobre arquitectura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
| Achatocarpáceas |
| --- |
| Detalles da flor e froito do *Achatocarpus*. |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Caryophyllales |
| Familia: | **Achatocarpaceae**Heimerl |

 |
| Xéneros |
| * *Achatocarpus*
* *Phaulothamnus*
 |

As **achatocarpáceas** (***Achatocarpaceae***) son unha familia de árbores ou arbustos dioicos ao que pertencen unhas dez especies agrupadas en dous xéneros (*Achatocarpus* Triana e *Phaulothamnus* A.Gray, segundo o 
sistema APG II). En clasificacións máis antigas esta familia incluíase dentro de *Phytolaccaceae*.

Descrición
----------

Son plantas con ou sen espiñas; ramas curtas con abundantes follas alternas ou fasciculadas sobre braquiblastos. As flores masculinas presentan 5 sépalos abertos ao florecer e de 15 a 20 estames. As flores femininas con igual número de sépalos erectos arredor do ovario que se encontra nunha posición máis alta ao punto de inserción das restantes pezas da flor. O pistilo complétase con dous estilos apicais longos e curvos. O froito é unha baga carnosa cos sépalos unidos na base. Suponse que a polinización é realizada por aves, pero non existen observacións que o confirmen.

Hábitat
-------

É unha familia propia de América tropical e subtropical. Como exemplo, na Arxentina vive un só xénero (*Achatocarpus*), con dúas especies e dúas variedades e outro en Paraguai cunhas cinco especies.

Véxase tamén
------------

### Bibliografía

* Achatocarpaceae Arquivado 03 de xaneiro de 2007 en Wayback Machine. in L. Watson and M.J. Dallwitz (1992 onwards). *The families of flowering plants* Arquivado 03 de xaneiro de 2007 en Wayback Machine.
* Flora of North America: Achatocarpaceae

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Achatocarpaceae*** |

|  |  |
| --- | --- |
|  | Wikispecies posúe unha páxina sobre:  ***Achatocarpaceae*** |

* Achatocarpaceae Heimerl Arquivado 03 de xaneiro de 2007 en Wayback Machine. (en inglés).
* Ilustracións Arquivado 22 de setembro de 2012 en Wayback Machine.

|  |  |
| --- | --- |
| Control de autoridades | 
* Wd: Q134860
* MAG: 2776172114

 |

|  |  |
| --- | --- |
| Identificadores taxonómicos | 
* EOL: 4224
* EPPO: 1ACCF
* FNA: 10007
* Fossilworks: 55416
* GBIF: 3109
* iNaturalist: 71428
* IPNI: 77126689-1
* IRMNG: 111828
* ITIS: 500035
* NCBI: 25636
* POWO: ID
* Tropicos: 42000067

 |
Debuxo dun Achelousaurus
O **Achelousaurus** (*Lagarto de Achelou*) era un ceratópsido que habitaba en Norteamérica hai uns 75 millóns de anos (no período Cretáceo). Este dinosauro chegou a medir 6 m. de longo e case 3 m. de alto, o seu peso descoñécese por agora. O *Achelousaurus* caracterizábase por ter unhas protuberancias óseas no fociño e un par de cornos no seu volante óseo. Tiña como parentes a outros centrosáuridos, entre eses estaban o Pachyrrhinosaurus, Einiosaurus e Centrosaurus.

|  |  |
| --- | --- |
|  | Wikimedia Commons ten máis contidos multimedia na categoría:  ***Achelousaurus*** |

|  |  |
| --- | --- |
| Control de autoridades | 
* Wd: Q131592
* MAG: 2776206556

 |

|  |  |
| --- | --- |
| Identificadores taxonómicos | 
* EOL: 4531563
* Fossilworks: 53956
* GBIF: 4823147
* IRMNG: 1248970

 |

---

|  |  |
| --- | --- |
|  |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Adrián Bouza Campello**, nado nas Pontes o 3 de marzo de 1980, é un futbolista galego. Xoga de defensa. Saíu da canteira do club da súa vila, As Pontes.

Debutou en 3ª división co seu club de formación, para logo recalar no Cerceda co que logrou o campionato de 3ª división e disputou 2 fases de ascenso a 2ª B, nas temporadas 2002-2003 e 2003-2004. Na súa 3ª e última campaña en Cerceda, o equipo remata na 6ª posición.

Cambia de aires e xoga 5 temporadas co Narón en 3ª División. Na temporada 2007-2008, o Narón queda en 3ª posición e xoga a fase de ascenso de 2ª B. NAs súas dúas últimas temporadas en Narón, o equipo queda na 5ª posición. Chega a temporada 2010-2011, e o lugar de destino é Carballo, para enrolarse no Bergantiños, quedan clasificados na posición 14.

Na temporada 2011-2012, enrólase no Dorneda, onde coincide co seu irmán máis novo Elmer, que na en xuño de 2010, decidía cambiar a camiseta do Bergantiños, pola do Dorneda, na busca do ascenso a 3ª división. Na tempada 2015-2016 está a xogar en Rexional Preferente no Laracha.

Véxase tamén
------------

### Ligazóns externas

* Datos do xogador en futbolme.com *(en castelán)*
**Adolfo Ramón Bello**, nado en 1947 e finado en Rosario o 17 de maio de 1969, foi un estudante arxentino do centro de estudantes da Facultade de Ciencias Económicas da Universidade Nacional de Rosario, asasinado por un axente de policía mediante un balazo na fronte durante unha pequena protesta estudantil. A indignación xeral causada polo asasinato desencadeou no Rosariazo, unha importante "pueblada" contra a ditadura militar dirixida polo xeneral Juan Carlos Onganía.

Circunstancias e impacto da súa morte
-------------------------------------

En maio de 1969 o ambiente universitario atopábase axitado a causa do asasinato do estudante Juan José Cabral o 15 de maio, durante unha protesta polos altos prezos do comedor estudantil en Corrientes.

O día 17 de maio, militantes do Centro de Estudantes da Facultade de Ciencias Económicas da Universidade de Rosario (FUR) realizaron un acto espontáneo no comedor universitario situado na avenida Corrientes ao 700 que culminou cun intento de cortar a rúa para interromper o tránsito. O intento foi reprimido polos axentes de policía presentes.

O xornalista Reynaldo Sietecase describiu así os eventos:

> 
> 
> Un grupo de estudiantes, perseguidos por la policía, corre por la calle Corrientes hacia el sur y dobla por Córdoba, desde Entre Ríos aparecen más policías disparando sus armas. Los estudiantes y decenas de sorprendidos transeúntes quedan encerrados... Algunos estudiantes junto a una docena de paseantes —incluidos varios niños— ingresan a la Galería Melipal. El lugar tiene una sola boca de entrada y salida, por lo que otra vez quedan atrapados a merced de los guardias.  
> Los agentes ingresan al edificio y reanudan la golpiza. Entre los policías se encuentra el oficial inspector Juan Agustín Lezcano, un ex empleado de la boite Franz y Fritz. La gente trata de evitar como puede la lluvia de golpes: se escuchan súplicas, llantos y alaridos. En medio de la confusión suena un disparo. Cuando la policía se repliega queda en el suelo, junto a la escalera que lleva a los pisos superiores, el cuerpo de Adolfo Bello con la cara ensangrentada.
> Reynaldo Sietecase, citado en Ceruti & Sellares 2002
> 

Bello, quen recibiu un balazo na fronte, contaba entón con 22 anos, e moríría esa tarde por mor das feridas no Hospital Central Municipal.

A indignación da poboación foi xeral. O 20 de maio a Federación Universitaria de Rosario decretou unha folga estudantil e o mércores 21 de maio de 1969 realizouse unha Marcha de Silencio en homenaxe a Adolfo Bello, organizada pola FUR e a Confederación General del Trabajo (CGT).

A represión policial e militar da marcha levou a unha sublevación xeral coñecida como Rosariazo, durante a cal tamén resultaría asasinado o obreiro e estudante Luís Blanco, de 15 anos.

Notas
-----

1. ↑  *Memoria dunha cidade sen memoria*, Secretaría de Cultura da Municipalidade de Rosario.

Véxase tamén
------------

### Outros artigos

* Rosariazo
* Cordobazo
* Federación Universitaria Argentina

### Ligazóns externas

* *Sabías que.. en mayo de 1969 se produjo el llamado rosariazo?*, Rosario: tu ciudad y la mía. *(en castelán)*
|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

17-acetato de medroxiproxesterona.
O **17-acetato de medroxiproxesterona** (tamén coñecido como acetato de medroxiproxesterona ou **MPA**, do inglés: medroxyprogesterone acetate, dispoñible baixo a marca comercial *Depo Provera*) é unha proxestina, unha variante sintética da hormona humana proxesterona. Utilízase como un anticonceptivo, en terapia de substitución hormonal e para o tratamento de endometriose como tamén varias outras indicacións. Tamén pode ser prescrita en terapias de substitución hormonal en transexuais home-a-muller.

O MPA é un derivado máis potente do seu proxenitor alcol medroxiproxesterona. Mentres que a medroxiproxesterona é algunhas veces usada como un sinónimo de 17-acetato de medroxiproxesterona, o que normalmente se administra é 17-acetato de medroxiproxesterona e non medroxiproxesterona.

Efecto
------

A inxección esta deseñada para permanecer no corpo da muller por un lapso de 3 meses. Os activos da inxección inhiben no cerebro a actividade hormonal que estimula os ovarios para que liberen un ovo cada mes, de modo que non se dea o embarazo. As aplicacións deben ser precisas cada tres meses. Ó abandonar a inxección, a fertilidade recupérase rapidamente.

Seguridade
----------

A Depo-Provera é un dos métodos anticonceptivos hormonais máis efectivos, cunha seguridade de 99%, comparado ás pílulas orais e á ligadura de trompas.

Notas
-----

1. ↑  "MedroxyPROGESTERone: Drug Information Provided by Lexi-Comp". Merck Manual.
2. ↑  Lenco W, Mcknight M, Macdonald AS. "Effects of cortisone acetate, methylprednisolone and medroxyprogesterone on wound contracture and epithelization in rabbits" (1). PMC 1343717. PMID 1119869. doi:10.1097/00000658-197501000-00015.

|  |  |
| --- | --- |
| Control de autoridades | 
* Wd: Q2823834
* MAG: 2776306185

 |

|  |  |
| --- | --- |
| Identificadores | 
* CAS: 71-58-9
* ChEBI: 6716
* ChEMBL: CHEMBL717
* ChemSpider: 6043
* DrugBank: 00603
* DTXSID: DTXSID0025527
* ECHA: 100.000.689
* KEGG: C08150
* MeSH: D017258
* MeSH: D04.210.500.745.745.654.829.395.700.500
* NDF-RT: N0000146186
* PubChem: 6279
* RxNorm: 1000112
* UMLS: C0065864
* UNII: C2QI4IOI2G

 |
**Brendon McNichol**, nado en novembro de 1969, é un guitarrista estadounidense que tocou en bandas como Queens of the Stone Age, Masters of Reality e Rattlebone. He is now working as a contractor.

Traxectoria
-----------

No ano 1990 Brendon vivía en Hollywood, e comezou a tocar co seu compañeiro de habitación, o baixista Roger Deering. Roger estivera aneriormente na banda de punk rock The Drills, e mudárase desde Miami (Florida) aos Ánxeles (California) co batería Kerry Furlong, que tamén tocara na banda, para crear un novo grupo. Kerry formou unha banda con Brendon, Roger e Jeff Muendel. Os seus primeiros concertos fixérono co seu antigo nome de The Drills debido á reputación que tiñan co mesmo, e finalmente cambiárono a Rattlebone. Editaron un EP de 5 temas en 1991 producido por Dave Jerden. Brendon deixou Rattlebone en 1994, sendo substituído por Greg Birribauer ata que a banda se desfixo en 1995.

No ano 1996 Brendon uniuse a Masters of Reality, tocando en directo e aparecendo no álbum ao vivo *How High The Moon: Live At The Viper Room*. No ano 2000 uniuse a Queens of the Stone Age, tocando tamén o lap-steel e o piano. Ademais de xirar coa banda gravou con eles varios temas no estudio. Brendon tamén tocou con K.C. and the Sunshine Band, The Drills, Stacy Q. Pablo Moses, Michigan and Smiley, Charlie Chaplan, Drone w/ Ted Parsons, Desert Sessions, Levi Chen, Photek, Discordia, The Dwarves e Palmerville ademais de aparecer en bandas sonoras, anuncios e de traballar como músico de sesión en distintos álbums.

| * v
* c
* e
Queens of the Stone Age |
| --- |
| 
* **Josh Homme**
* **Troy Van Leeuwen**
* **Michael Shuman**
* **Dean Fertita**
* **Jon Theodore**

* Dave Grohl
* Nick Oliveri
* Alain Johannes
* Natasha Shneider
* Dave Catching
* Mark Lanegan
* Alfredo Hernández
* Gene Trautmann
* Brendon McNichol
* Chris Goss
* Joey Castillo
* Hutch

 |
| Álbums de estudio | 
* *Queens of the Stone Age*
* *Rated R*
* *Songs for the Deaf*
* *Lullabies to Paralyze*
* *Era Vulgaris*
* *...Like Clockwork*
* *Villains*
* *In Times New Roman...*

 |
| EPs | 
* *Kyuss/Queens of the Stone Age*
* *The Split CD*
* *Stone Age Complication*

 |
| Videos | 
* *Over the Years and Through the Woods*

 |
| Singles | 
* "If Only Everything"
* "If Only"
* "The Lost Art of Keeping a Secret"
* "Feel Good Hit of the Summer"
* "No One Knows"
* "Go with the Flow"
* "First It Giveth"
* "Little Sister"
* "In My Head"
* "Burn the Witch"
* "Sick, Sick, Sick"
* "3's & 7's"
* "Make It wit Chu"

 |
| Outras cancións | 
* "The Fun Machine Took a Shit & Died"

 |
| Artigos relacionados | 
* The Desert Sessions
* Eagles of Death Metal
* Kyuss
* Nick Oliveri and the Mondo Generator
* Screaming Trees
* The Dead Weather
* Them Crooked Vultures

 |

|  |  |
| --- | --- |
| Control de autoridades | 
* Wd: Q4961197
* AllMusic: mn0001280511
* Discogs: 1078388
* Europeana: ID
* MusicBrainz: ID

 |
A flor non se queima baixo o lume do chisqueiro Bunsen debido ás propiedades illantes do aeroxel.
Un ladrillo de 2,5 kg soportado por 2 g de aeroxel.
O **aeroxel** é unha substancia coloidal similar ao xel no cal o compoñente líquido é substituído por un gas obtendo como resultado un sólido de moi baixa densidade (3 mg/cm³ ou 3 kg/m³) e altamente poroso, con certas propiedades moi sorprendentes, como é a súa enorme capacidade de illamento térmico. O 99´8 % é ar.

Este material está xeralmente composto por un 90,5% a un 99,8% de ar, é mil veces menos denso que o vidro e unhas tres veces máis denso que o ar. Familiarmente é denominado **fume conxelado**, **fume sólido** ou **fume azul** debido á súa natureza semitransparente. Ao tacto, ten unha consistencia similar á espuma de polistireno.

Posúe un índice de refracción do 1,0, moi baixo para un sólido. A velocidade do son a través del é moi baixa, 100 m/s. O seu aspecto é "fantasmagórico" e ten unha resistencia considerable posto que soporta máis de 1 000 veces o seu peso.

Esta substancia foi creada por Samuel Stephens Kistler en 1931, como resultado dunha aposta entre el e Charles Learned, sobre quen podería substituír o líquido dun tarro de marmelada por gas sen que o volume deste diminuíse.

O aeroxel pódese fabricar a partir de moi diferentes materiais; as investigacións de Kistler consistían en aeroxeis baseados en sílice, circonio, alumina, óxido de cromo, estaño e carbono.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aeroxel*** |

|  |  |
| --- | --- |
| Control de autoridades | 
* Wd: Q381490
* BRE: 1843644
* EBID: ID
* GEC: 0075222
* JSTOR: aerogels
* MAG: 2780012831

 |
Non confundir con Alfonso Vázquez-Monjardín Fernández.

**Alfonso Vázquez Monjardín**, nado na Coruña o 24 de xullo de 1901 e finado no Carballiño o 7 de setembro de 1960, foi un procurador e político galego.

Traxectoria
-----------

Asistentes á IV Asemblea Nacionalista. Entre outros están: Castelao, Casal, Antón Losada, Antón Villar Ponte, Manuel Antonio, Blanco Torres e Otero Pedrayo.
Fillo de Luis Vázquez Quirós e Josefa Monjardín Blanco. Traballou en Ourense como procurador e nunha axencia de viaxes e xestoría. Foi o primeiro presidente do Colexio de Xestores de Galicia.
No ano 1926 participou na peregrinación a Santiago de Compostela que Xavier Pardo narrou en *No camiño de San-Yago*. Foi un dos fundadores do Partido Galeguista. Participou nos parladoiros do Hotel Roma con Otero Pedrayo, Vicente Risco, Xocas, Leuter, Blanco Amor e outros.
Finou en Ourense o 7 de setembro de 1960.

Vida persoal
------------

Casou no Carballiño con Emilia Blanco R. Maneiro en 1932, e foi pai de Xosé Lino (pai este de Afonso Vázquez-Monxardín), María Emilia, Carmelo, Kika e Alfonso Vázquez-Monjardín Blanco.

Notas
-----

1. ↑  *El Pueblo Gallego*, 8-9-1960, p, 13.
2. ↑  *La Región*, 20-3-932, p. 1.

Véxase tamén
------------

### Ligazóns externas

* Rúa Monxardín
**Aleister Crowley**, nado co nome de **Edward Alexander Crowley** en Leamington o 12 de outubro de 1875 e finado en Hastings o 1 de decembro de 1947, foi un ocultista, escritor, místico e hedonista británico. Coñecido polos seus escritos ocultistas, especialmente *The Book of the Law*, o texto sagrado central do Thelema.

Traxectoria
-----------

Fillo dun millonario cervexeiro galés, pronto quedou orfo e herdou unha gran fortuna. Foi criado por dúas tías solteiras que pertencían ós Irmáns de Plymouth, unha igrexa protestante moi puritana, estudou en Cambridge, onde por primeira vez empezou a sentirse libre lonxe da súa familia: desa época datan os seus primeiros ensaios, novelas e poesías eróticas. Como ocultista adoptou, a modo dun dos seus nomes máxicos, o de Baphomet, para o que deseñou un símbolo, baseándose nun deseño orixinal tallado en pedra.

Ingresou no Templo de Isis-Urania da Orde Hermética da Aurora Dourada de carácter rosacruciana: enfrontado con outros membros da orde como William Butler Yeats e S. L. McGregor Mathers, deixou a orde e creou a organización ocultista Astrum Argentum (A:.A:.), chegando tamén a ser cabeza visible da OTO (Ordo Templi Orientis), tamén foi membro honorífico doutras sociedades secretas e loxas masónicas.

Retirouse a Escocia, preto da localidade de Foyers onde mercou unha casa a beiras do famoso Lago Ness á que chamou Pazo de Boleskine. Alí, de acordo co antigo costume escocés de chamar "Laird" a un terratenente, fíxose chamar Laird de Boleskine e Abertarff.

Crowley chamou *Iluminismo Científico* ó seu sistema para a A:. A:. e para divulgar os ensinos do mesmo escribiu, xunto con varios colaboradores, a serie de revistas chamadas "O Equinoccio" (*The Equinox*). O lema do Iluminismo Científico é "O método da Ciencia, o obxectivo da Relixión", lema no que, conforme aclara o propio Aleister Crowley, "está expresado todo".

|  |  |
| --- | --- |
| Control de autoridades | 
* Wd: Q172684
* WorldCat
* VIAF: 41838530
* BIBSYS: 90180705
* BLBNB: 000580865
* BNB: ID
* BNE: XX966008
* BNF: 11898235p
* BRE: 2114686
* Bridgeman: 23195
* CANTIC: a11526944
* CiNii: DA01223394
* DeutscheBio: 118522892
* Discogs: 58560
* EBID: ID
* FAST: 54763
* GiantBomb: 3005-23503
* GND: 118522892
* Gutenberg: 5341
* IMDb: nm1326678
* ISNI: 0000 0003 6862 6192
* LCCN: n80057223
* LibraryThing: crowleyaleister
* LibriVox: 3219
* MusicBrainz: ID
* NDL: 00436951
* NKC: ola2002159035
* NLA: 35032432
* NLG: 187267
* NNDB: 000030010
* NPG: mp64137
* NTA: 06908100X
* OBP: ID
* ODNB: 37329
* OL: OL44231A
* openMLOL: 24448
* PTBNP: 1456195
* RKD: 262684
* RSL: 000080015
* SELIBR: 314360
* SNAC: w6tm7sck
* SUDOC: 026806371
* TMDb: 1404787
* UNZ: CrowleyAleister
* WikiTree: Crowley-794
* ChessGames.com: 131219

 |
**Aleixo V Ducas** ***Murtzouphlos*** ou ***Murzuflo***, finado en 1205, foi proclamado emperador bizantino o 5 de febreiro de 1204, durante o asedio de Constantinopla polos latinos da Cuarta Cruzada. O seu sobrenome *Murzuflo* facía referencia ás súas poboadas cellas. Tiña relacións familiares coa liña imperial dos Anxo.

Traxectoria
-----------

Como nobre bizantino, ascendera na corte ata o cargo de *protovestiarios* na época da Cuarta Cruzada. En xaneiro de 1204, os emperadores Isaac II e Aleixo IV Anxo inspiraban xa pouca confianza á poboación de Constantinopla na súa defensa da cidade ante os latinos. Grazas ao seu cargo, Aleixo Ducas tiña fácil acceso á residencia imperial, e cando se desatou a revolta na cidade para destronar aos dous emperadores Anxo, Aleixo fixo uso de devandito acceso para capturalos. O xove Aleixo IV sería morto na refrega. A morte do seu pai, Isaac II, pouco despois, posibelmente foi "inducida de xeito artificial".

Tras a súa coroación, Aleixo V comezou a reforzar as defensas de Constantinopla e puxo fin ás negociacións cos latinos. Pero era demasiado tarde, xa non había tempo para o novo emperador: durante o combate que se produciu, defendeu a cidade con coraxe e tenacidade. Os cruzados demostraron ser demasiado fortes, e Aleixo tivo que fuxir a Tracia pouco despois de que a cidade caese.

A continuación, intentou aliarse co seu coemperador Aleixo III Anxo contra os latinos, pero Aleixo III cegouno e púxoo en mans dos cruzados, que o axustizaron como o asasino de Aleixo IV. Foi o último emperador bizantino antes do establecemento do Imperio Latino, que dominaría Constantinopla durante os seguintes 57 anos.

| Imperio Bizantino |
| --- |
| *Segue a:* Isaac II Anxo | **Aleixo V Ducas**(1204-1204) | *Precede a:* Teodoro I Láscaris |
| Dinastía Anxo |

|  |  |
| --- | --- |
| Control de autoridades | 
* Wd: Q37076
* WorldCat
* VIAF: 282461212
* BRE: 1811682
* EBID: ID
* GEC: 0002215
* NTA: 119727552
* Orthodox Encyclopedia: 64540

 |
**Aestus** é a designación dun motor foguete usado como etapa superior nos foguetes Ariane 5.

Características
---------------

O motor Aestus foi desenvolvido entre 1988 e 1995 para ser usado como etapa superior dos foguetes Ariane 5 ES e GS. A versión orixinal do motor non podía reacenderse unha vez apagado, pero a versión ES pode reacenderse para poder poñer en órbita ó ATV.

O motor consome unha mestura bipropelente de MMH (monometil hidracina) e tetróxido de nitróxeno. Foi desenvolvido no Centro de Propulsión Espacial Ottobrunn e o seu primeiro voo operativo tivo lugar o 30 de outubro de 1997, durante o lanzamento do voo 502 do Ariane 5. Entre 1999 e 2002 tivo lugar un programa de mellora do motor. O motor resultante voou por primeira vez o 26 de febreiro de 2004, durante o voo 518 do Ariane 5. Foi entre 2003 e 2007 en que se desenvolveu a capacidade de reacendido do motor para o lanzamento do primeiro ATV, que quedou plenamente demostrado durante o voo inaugural dun ATV no voo 528, o 9 de marzo de 2008.

A cámara de combustión está deseñada en base á refrixeración rexenerativa: o MMH, antes da combustión, presurízase para ser distribuído a través de pequenos condutos que rodean a parede da cámara de combustión e producir unha refrixeración moi efectiva; o MMH entra entón no inxector, que o distribúe uniformemente entre 132 elementos de inxección dentro da cámara de combustión, onde se mestura co tetróxido de nitróxeno e producíndose unha combustión espontánea. Durante a combustión as temperaturas na cámara alcanzan os 3000 K a unha presión de 11 bares

Notas
-----

1. 1 2 3 4 5 6 7 8 9 10 11 12 13 14 15 16 17 18 19  Mark Wade (2011). "Aestus" (en inglés). Consultado o 18 de marzo de 2012.

Véxase tamén
------------

### Outros artigos

* Ariane 5
*Anfitrión e Alcmena ollan como Hércules esgana serpes*, mural de Pompeia
**Anfitrión**, na mitoloxía grega, era fillo de Alceo e home de Alcmena.  

Pterelao devastara o reino de Electrión, tío de Anfitrión, roubando o tesouro da cidade e matando aos oito fillos de Electrión, este para vingar os fillos e recuperar o tesouro da cidade xunta un grande exército e deixa a Anfitrión como rexente, prometéndolle como esposa á súa filla Alcmena.

Mentres Electrión combatía, o rei de Elide enviou un mensaxeiro a Micenas anunciando que o tesouro (un rabaño de gando) estaba no seu poder e que o restituiría a cambio dun rescate. Anfitrión aceptou, pero á volta de Electrión, acusárono de complicidade cos ladróns e na discusión mata accidentalmente a Electrión. Esténelo, irmán de Electrión e tío de Anfitrión, toma posesión de Micenas e exilia a Anfitrión a Tebas con Alcmena, onde o rei Creonte lles dá asilo. Alcmena négase a consumar o matrimonio mentres Anfitrión non vingue aos seus irmáns. 

Creonte promételle axuda se libera á cidade do raposo do monte Teumesso, animal semidivino, tan veloz que non podía ser alcanzado por ninguén. Cada mes os tebanos dábanlle un meniño para que o golpe os deixara tranquilos. Anfitrión pide axuda a Céfalo, un mozo ateniense que posuía un can estraordinario, do que ningún animal escapaba, Lelope. Céfalo aceptou, pero Zeus decideu converter os dous animais en estatuas. Anfitrión obtén así o seu exército e parte para reconquistar o seu reino. 

Durante a súa ausencia, Zeus presentouse a Alcmena, uníndose a ela, desta unión nace Heracles.

|  |  |
| --- | --- |
| Control de autoridades | 
* Wd: Q206214
* WorldCat
* VIAF: 54939219
* BMT: 142735
* CANTIC: a19397094
* CERL: cnp00542375
* EBID: ID
* GEC: 0003553
* GND: 118502646
* LCCN: no2019004112
* SUDOC: 02721902X

 |
Unha **bronquiectasia** é unha dilatación anormal e irreversíbel da árbore bronquial, encargada de conducir o ar dende a traquea até a unidade funcional respiratoria, o alvéolo pulmonar. Iso adoita producirse pola rotura dos compoñentes elástico e muscular da parede bronquial. Foi descrita por vez primeira en 1819 polo médico francés René Laënnec. Non hai na actualidade datos fiábeis sobra a incidencia ou a prevalencia desta doenza, aínda que si que é un feito que é máis frecuente nos países subdesenvolvidos ca nos desenvolvidos.
A inflamación dos bronquios pode dar lugar a unha colonización bacteriana, que á súa vez pode provocar unha infección. Esta inflamación pode ocasionar repetidas inflamacións, dando lugar a un círculo vicioso quen de provocar máis bronquiectasias.

Causas
------

A etioloxía das bronquiectasias é moi variada, e até nun 50% dos casos non é posíbel coñecer a causa. Unha das causas identificadas son as infeccións, sobre todo a tuberculose, as infeccións por fungos e os virus. Obstrucións da vía aérea por mor de corpos estraños ou tumores pode ser tamén causa de bronquiectasia. En menor medida, tamén poden ser a causa o secuestro pulmonar ou atelectasias postoperatorias. As bronquiectasias xeneralizadas, é dicir, ás que afectan a todos ou a maioría dos bronquios de ambos pulmóns, adoitan estar causadas, ou ben por inhalación de gases tóxicos, heroína ou asma; ou ben por doenzas de orixe sistémico como poden ser a asperxilose broncopulmonar alérxica, alteracións inmunolóxicas, fibrose quística, síndrome de Young ou déficit de alfa-1 antitripsina.

Síntomas
--------

Os síntomas principais que presenta un paciente con bronquiectasia son a tose produtiva crónica, que ás veces pode conter sangue, e as pneumonías de repetición. Estas pneumonías prodúcense xusto no mesmo sitio do pulmón onde os bronquios se atopan anormalmente dilatados por mor da bronquiectasia.

Tratamento
----------

O tratamento está encamiñado a tratar a causa da bronquiectasia, e a mellorar a obstrución das vías respiratorias.

|  |  |
| --- | --- |
| Control de autoridades | 
* Wd: Q32778
* BNCF: 40389
* BNF: 15091844s
* EBID: ID
* JSTOR: bronchiectasis
* LCCN: sh85017080
* NDL: 01148045

 |

|  |  |
| --- | --- |
| Identificadores | 
* DiseasesDB: 1684
* DOID: DOID:9563
* eMedicine: 296961
* GPnotebook: -214630398
* HPO: HP:0002110
* KEGG: H00892
* MedlinePlus: 000144
* MeSH: D001987
* MeSH: C08.127.384
* NCIt: C84475
* OMIM: 211400
* Orphanet: 60033
* Patientplus: bronchiectasis-pro
* UMLS: C0006267

 |
**Aden Derek Ridgeway**, nado o 18 de setembro de 1962, é un político australiano. Foi membro do Senado australiano por Nova Gales do Sur, dende 1999 a 2005, como representante dos demócratas australianos. Durante o seu tempo no cargo, era o único membro aborixe do Parlamento de Australia. No presente é un voceiro e activista de "Recognise", o movemento para recoñecer os aborixes e os insulares do estreito de Torres na constitución australiana.

Traxectoria
-----------

Ridgeway naceu en Macksville, Nova Gales do Sur, membro do pobo gumbaynggirr. Despois de deixar a escola con 11 anos, traballou como caldereiro. Posteriormente comezou a involucrarse no servizo público. Na súa carreira, participou en varios postos públicos, incluíndo gardaparques e traballando en varios departamentos do goberno de Nova Gales do Sur.

En 1990, Ridgeway foi elixido no Consello Rexional de Sydney ATSIC, unha posición na que serviu durante dous mandatos. Uniuse ós demócratas australianos en 1991. En 1995, converteuse no director executivo do Consello da Terra Aborie de Nova Gales do Sur. Continuou nese posto até 2000.

|  |  |
| --- | --- |
| Control de autoridades | 
* Wd: Q4682174
* WorldCat
* VIAF: 295038101
* ISNI: 0000 0003 9975 0022

 |
***12 Golden Country Greats*** é o quinto álbum da banda estadounidense de rock alternativo Ween, editado o 16 de xullo de 1996 polo selo Elektra Records.

O traballo marca a primeira vez que Ween se limita a un xénero específico nun disco. Levando a unha ampla variedade de experimentados (e ás veces lendarios) músicos de Nashville (entre os que estaban Charlie McCoy Buddy Spicher, Bobby Ogdin e The Jordanaires), o álbum busca recrear o son da época dourada do country, ao mesmo tempo que combina isto co son do Ween máis clásico en temas como "Piss Up a Rope". Posteriormente Ween se reuniría con algúns destes músicos de sesión novamente nunha banda chamada The Shit Creek Boys.

Existen tres teorías sobre o título do álbum. A primeira afirma que fai referencia á ducia de veteranos músicos, coñecidos como The Shit Creek Boys, que tocaron no traballo. A segunda di que fala do feito de que a banda gravou doce cancións durante as sesións demo para o álbum; cando chegou a hora de gravar o disco, o grupo optou por non usar dous dos temas, pero decidiron non cambiar o título que xa tiñan pensado. As dúas cancións eliminadas titulábanse "I Got No Darkside" e "So Long, Jerry". Esta última era un tributo ao recentemente falecido músico Jerry Garcia, e acabou sendo a cara B do sinxelo "Piss Up a Rope". A terceira teoría sostén que o álbum sinxelamente foi bautizado así de forma irónica. O estilo do nome tamén pode ser unha homenaxe ao álbum de 1979 de Throbbing Gristle *20 Jazz Funk Greats*, un disco con só 13 temas e pioneiro na música industrial.

Listaxe de cancións
-------------------

1. "I'm Holding You" - 4:02
2. "Japanese Cowboy" - 3:01
3. "Piss Up a Rope" - 3:33
4. "I Don't Wanna Leave You on the Farm" - 2:44
5. "Pretty Girl" - 2:35
6. "Powder Blue" - 4:16
7. "Mister Richard Smoker" - 2:42
8. "Help Me Scrape the Mucus off My Brain" - 2:45
9. "You Were the Fool" - 4:26
10. "Fluffy" - 3:31

|  |  |
| --- | --- |
| Control de autoridades | 
* Wd: Q4548713
* Discogs: 32648
* MusicBrainz: ID

 |
***Alén do Cosmos*** é un documental dirixido por Pedro Pablo Alonso no ano 2016 que repasa a traxectoria do futbolista vigués Santiago Formoso, que xogou en varios equipos dos Estados Unidos, entre eles o mítico Cosmos de Nova York de finais dos anos 70, onde compartiu equipo con xogadores como Pelé, Franz Beckenbauer ou Carlos Alberto.

Produción
---------

Os xornalistas Pedro Pablo Alonso e Rubén Pardiñas ó coñecer a historia de Santiago Formoso no New York Cosmos, decidiron realizar un documental titulado narrando as experiencias do futbolista galego na liga de fútbol norteamericana e a súa estadía no New York Cosmos. O documental comezou a rodarse no ano 2013, contando coa colaboración do actor Luís Tosar, o futbolista Iago Aspas, o xornalista da televisión de Galicia Luis Timiraos ou o adestrador Paco Herrera. O grupo Ruxe Ruxe compuxo o tema "Alén do Cosmos" para o documental.

Estrea
------

A estrea do documental tivo lugar o 1 de decembro de 2016 no auditorio do Concello de Vigo, asistindo entre outros Eduardo Berizzo, Iago Aspas ou Sergio Álvarez.

Notas
-----

1. ↑  "Formoso, el español que jugó con Pelé, Beckenbauer y Cruyff, y que ahora es chófer en Uber". *Marca* (en castelán). Consultado o 1 de xuño de 2020.
2. ↑  "Un gallego en el Cosmos" (en castelán). 16 de mazo de 2017. Consultado o 1 de xuño de 2020.
3. ↑  "Luis Tosar con Alén do Cosmos!". Consultado o 1 de xuño de 2020.
4. ↑  Ros, Cayetano (24 de marzo de 2013). ""Yo jugué en un equipo de monstruos"". *El País* (en castelán). Consultado o 1 de xuño de 2020.
5. ↑  *Luis Tosar e Alén do Cosmos* (Youtube). 13 de maio de 2013.
6. ↑  "Exitoso estreno en Vigo del documental "Alén do Cosmos"". *Faro de Vigo* (en s). 2 de decembro de 2016. Consultado o 1 de xuño de 2020.

Véxase tamén
------------

### Ligazóns externas

* Documental completo na web da CRTVG

|  |  |
| --- | --- |
| Control de autoridades | 
* Wd: Q95982113
* FilmAffinity: 998892

 |